**Szakmaismereti pályázat**

**A kőfaragás mestersége**

**Fantázia név: Varázskő**

*Amikor megláttuk a pályázati felhívást azonnal tudtuk, hogy a tállyai Kolyankovszky István**kőfaragót fogjuk felkeresni. A faluban látható munkái már régebben is felkeltették érdeklődésünket. Így most jó alkalom kínálkozott arra, hogy megismerjük a kőfaragás fortélyait. Pista bácsi szívesen vette kérésünket és boldogan mutatta be nekünk szakmáját.*



*Egy szobor a sok közül, a tállyai Polgármesteri Hivatal elől.*

 **Mióta dolgozik ebben a szakmában?**

Hát mondhatjuk, hogy 35 éve. Először kőművesként is dolgoztam, de körülbelül 25 éve már csak a kőfaragással foglalkozok.

 **Mi keltette fel az érdeklődését a szakma iránt?**

A kő természetes szépsége és az, hogy van lehetőség kifejezni az érzelmeinket. Lehetőséget ad a régi kultúra megőrzésére. A faragott kő jobb üzenet megőrző, mint a telefon, mert ez még akár több 100 év múlva is jelen lesz.

 **Hova járt iskolába?**

Miskolcra az alapképző kőműves szakra.

**Az elkészített tárgyakkal mit csinál, hova kerülnek?**

Igazából mindenhol meg lehet találni a faluban a munkáimat. Vannak faragásaim távoli városokban is. A legbüszkébb arra vagyok, hogy az odalátogatok a szentendrei skanzenben is találkozhatnak a munkámmal. Sok tárgyat csinálok személyes megrendelésre.

 **Honnan szerezi be az alapanyagot, a követ?**

Elsősorban a tállyai kőbányából illetve a Zempléni hegységkülönböző helyeiről.

 **Mi motiválja?**

Az hogy a kőfaragás kultúráját meg kell őrizni. Számomra ez a legfontosabb. Ilyen, csak a hagyományos kézi technikával dolgozó kőfaragót magamon kívül nem is tudok az országban.

 **Van olyan ismerőse, aki szeretné ezt a szakmát folytatni?**

Sajnos nincs. Ez nekem nagy szívfájdalmam, de a mai fiatalok nem akarnak ilyen nehéz munkát végezni. Pedig szívesen adnám át a tapasztalataimat, a tudásomat.

**Milyen szerszámokkal dolgozik?**

Nagyon­- nagyon sok véső kell hozzá és nagyon sok kalapács is.



*A megmunkálás eszközei.*

**Milyen kőből készülnek ezek a tárgyak?**

Vannak vulkánikus eredetű kövek, mint például a tállyai (andezit), de gyakoribb a mészkő.



*A megmunkálásra váró kövek.*

**10. Milyen képességek kellenek a szakmához?**

Igazából csak kettő dolog türelem és erő mert azért ezek a nagy kalapácsok nem könnyűek. A kitartás is nagyon fontos. Meg kell látni a szépet a szakmánkban, szeretni kell. A szakma szeretete nélkül soha nem lesz senki jó, szerintem ez a legfontosabb. Minden mást szorgalommal meg lehet tanulni.

**11. Mennyi ideig tart, amíg kifarag egy követ?**

Hát erre így nem tudok választ adni az nagyon sok mindentől függ, többek között a kő méretétől. Az biztos, hogy sok munka van egy kővel mire az olyan lesz, amilyennek én elképzeltem.

 *Munka közben, az alkotás folyamata.*



*Az elkészült alkotások.*

*Pista bácsi minden mondatából érezni lehetett azt a szeretetet, amit a munkája iránt érez. Nagyon szerényen beszél, pedig nagy tehetséggel készíti a szebbnél szebb dolgokat. Jó példája Ő annak, hogy igazi mesteremberré nagy alázattal, még több tanulással és kitartással lehet válni. Köszönjük, hogy bemutatta nekünk ezt a ma már feledésbe merülő szakmát.*